Faapuupuu le mataupu:  Ua lipotia mai na puʻeina e le masini e puʻeina leo o le vaalele i luga o le vaalele a le Germanwings Flight 9525 ni leo o le faʻailoilo i le nofoa ave vaalele, ma lapataʻi atu ai i le pailate o Andreas Lubitz e "toso i luga" ma o le "fanua" o loʻo i luma atu. Ae e leʻi lava lenā mea e taofia ai le vaalele mai le paʻū atu i atumauga o Falani. Talu ai ua lipotia mai na lē amanaʻia e Lubitz na lapataʻiga, ua iai foʻi ni talosaga fou mai i tagata atamamai i vaalele ina ia atiaʻe ma faaaogā se polokalame e ʻalofia ai le paʻū o se vaalele, lea e mafai ona aveese ai le pule mai i le pailate ma faasino le vaalele i se maualuga e saogalemu ai. O le auala e galue ai lenei tekinolosi, e talitutusa lava ma le auala e ʻalofia ai ni faalavelave e tutupu i taavale. Pe a lē mafai e se pailate ona lele pe lē amanaʻia foʻi lapataʻiga, e mafai e le polokalame e taʻitaʻia ai le faigāmalaga o le vaalele ona toe faafoʻisia le vaalele i se tulaga saogalemu. I taavale, o nei faiga e ʻalofia ai le faalavelave, o nisi taimi e mafai ai ona taofi pe faaitiitia le saoasaoa o le taavale i se saoasaoa e sili atu ona saogalemu, ma fesoasoani e faatumauina ai se mamao saogalemu mai isi taavale. E lē fou lenei manatu. O le mea moni, i le silia ma le 10 tausaga ua mavae, ina ua mavae le 9/11, na galulue ai le kamupani a le Airbus, o le kamupani na faia le vaalele lea na faaumatia, e atiaʻe se polokalame e ʻalofia ai le paʻū o vaalele faatasi ai ma le kamupani tekonolosi a le Honeywell, ina ia puipuia ai vaalele mai le paʻū atu i ni fale tetele po o ni mauga. Ae na iʻu lava ina faalēaogāina le galuega faatino. Na taʻua e se sui o le Honeywell e faapea, e leai se fuafuaga a le kamupani e toe faaolaola le poloketi, seʻi vaganā ua faatonuina e le pulega feterale ina ia tuu i totonu o le potu o le pailate, pe talosagaina foʻi e kamupani vaalele. E oo mai i le taimi nei, e leʻi tupu lenā mea. Na fesili foʻi le CNN i le kamupani vaalele a Airbus e faatatau i le galuega faatino, ae e leʻi iai se faamatalaga a le kamupani. Na taʻua e Mary Schiavo, o le sa avea ma Ofisa Sili o Vaalele i le Matagaluega o Felauaiga, e faapea, e oo mai i le taimi nei, e leʻi talitonuina e pailate, o pulega, ma tagata femalagaaʻi, faamatalaga e faapea, e mafai e komepiuta ona faia le galuega i se auala e sili atu. "I so o se tulaga e te aveesea ai le pule a le pailate i lana vaalele, e lē gata ina tetee mai pailate, ae faapea foʻi kamupani vaalele. E iai nisi vaega o tagata e talitonu e tatau i le pailate ona pulea lelei le vaalele, ma o le auala sili lea e mafai ai ona lele saogalemu". Ae peitaʻi, na ia faaopoopo mai, i le...
E mafai e le avetaʻavale ona pulea le faigamalaga a le Germanwings ma lele le vaalele i se maualuga saogalemu. Ae ua faapea mai nisi tagata atamamai, o le aveesea o le pule mai i tagata, e ono iʻu ai i isi lamatiaga. O le isi popolega, o le Autopilot atonu e faigofie ona osofaʻia e tagata taufaasese.